Ihaeleva
Ma katselen kaunottareita,
 Niit’ etsin ja etsin ma aina,
 Kauneimman tahdon ma saada,
 Vaan vaali tää vaikea onkin:
 Kun yhdell’ on sulommat silmät,
 Taas toisell’ on pulskemmat posket,
 Hymyisemmät kolmannen huulet,
 Sy’än hellempi neljännell’ ompi. –
 Ei yhtään, jolla ei oisi
 Jotakin mikä mieluist’ on mulle;
 Siis hyljätä ketään en henno –
 Oi kaikilta suuta kuin saisin!

P[aavo]. P[outiainen].

Johan Ludvig Runeberg
Paavo Poutiainen
Runot